b'\n_START_ARTICLE_\nParyk\n_START_PARAGRAPH_\nParyk (af fransk: perruque) er l\xc3\xb8st h\xc3\xa5r f\xc3\xa6stet til en kalot, som helt eller delvis d\xc3\xa6kker hovedet. Brug af paryk har v\xc3\xa6ret kendt i historisk tid og var is\xc3\xa6r p\xc3\xa5 mode i Det gamle \xc3\x86gypten og i Europa mellem 1650 og 1800-tallet. B\xc3\xa5de for m\xc3\xa6nd og kvinder. Parykken er brugt til religi\xc3\xb8se ritualer. I dag bruger britiske advokater og dommere paryk i retten. Mange parykker blev lavet af menneskeh\xc3\xa5r; i dag fremstilles parykker ogs\xc3\xa5 af hesteh\xc3\xa5r, uld, fjer, b\xc3\xb8ffelh\xc3\xa5r og kunstigt h\xc3\xa5r.'